16.3.2022
SK
Úradný vestník Európskej únie
L 88/113
(649) Okrem toho uznanie a prijatie správania štátom môže byť výslovné alebo sa môže vyvodiť zo správania dotknutého štátu (ako napríklad v prípadoch, keď si je štát prinajmenšom vedomý predmetného správania a súhlasí s ním).
Akt uznania a prijatia, či už v slovnej podobe alebo v podobe správania, musí byť v každom prípade jasný a nesporný.
V článku 11 článkov ILC sa preto vyžaduje in concreto preskúmanie správania vyvážajúcej krajiny, ktoré naznačuje, že uznala a prijala správanie zahraničnej vlády ako svoje vlastné.
(650) V tejto súvislosti Komisia namiesto priameho poskytovania subvencií preskúma, či by sa správanie zahraničnej vlády (t. j. čínskej vlády pri poskytovaní preferenčných úverov) malo pripísať vyvážajúcej krajine (t. j. indonézskej vláde) ako poskytovanie týchto subvencií nepriamo prostredníctvom zahraničnej vlády podľa dohody medzi obomi vládami.
Musí sa určiť preukázateľná/jasná súvislosť medzi indonézskou vládou a krokmi podniknutými čínskou vládou s cieľom poskytnúť dohodnutú preferenčnú podporu vyvážajúcim výrobcom v Indonézii.
V takom prípade by bola indonézska vláda zodpovedná za to, že aktívne hľadala, uznala a prijala tieto subvencie ako svoje vlastné v prospech výrobkov, ktoré sa vyrábajú v Indonézii.
(651) Komisia bola teda oprávnená overiť, či zdroje poskytnuté skupine IRNC Group možno považovať za napadnuteľné subvencie poskytnuté indonézskou vládou v zmysle článkov 2, 3 a 4 základného nariadenia.
4.5.8.1.
F i n a n č n ý p r í s p e v o k v l á d y a l e b o v e r e j n é h o o r g á n u
(652) Podľa článku 3 ods.
1 písm.
a) základného nariadenia subvencia existuje vtedy, ak vláda v krajine pôvodu alebo vo vyvážajúcej krajine poskytne finančnú pomoc.
Podľa článku 1.1 písm.
a) ods.
1) Dohody o subvenciách a vyrovnávacích opatreniach sa podobne subvencia pokladá za existujúcu, „ak sa vyskytuje finančný príspevok vlády“.
(653) Indonézska vláda poskytla skupine IRNC Group niklovú rudu, pozemky a niekoľko ďalších subvencií.
Tieto subvencie teda spravuje a poskytuje priamo indonézska vláda.
(654) Od začiatku dvojstrannej spolupráce spoločným vyhlásením medzi Indonéziou a Čínou v roku 2005 a memorandom o porozumení o spolupráci v oblasti infraštruktúry a prírodných zdrojov, ako sa uvádza v odôvodnení 563 a nasl., však indonézska vláda proaktívne podnecovala čínsku vládu, aby poskytovala finančnú podporu spoločnostiam v Indonézii špecifickým prispievaním k vytváraniu a rozvoju odvetvia nehrdzavejúcej ocele v Indonézii prostredníctvom parku Morowali.
Jasne sa to uvádza v akčnom pláne Indonézie a Číny z roku 2010, konkrétne v kapitole „Investičná spolupráca“ (pozri odôvodnenie 563).
Spolupráca sa ďalej posilnila tromi dokumentmi podpísanými medzi indonézskou a čínskou vládou v roku 2011 (pozri odôvodnenie 548 a nasl.).
V dohode z 29. apríla 2011 (odôvodnenie 566) sa vlády „dohodli, že budú nabádať svoje finančné a poisťovacie inštitúcie, aby uprednostňovali podporu v oblasti financovania a poisťovania pre tieto projekty“ vrátane oceliarskeho priemyslu a priemyselných parkov (ako napríklad Morowali).
Indonézska vláda prostredníctvom svojej investičnej koordinačnej rady (ďalej len „BKPM“) výslovne požiadala Čínu, aby investovala do spracovania niklu v Juhovýchodnom Sulawesi, t. j. v provincii, kde sa nachádza park Morowali (pozri odôvodnenie 603).
(655) Kľúčovým rokom zintenzívnenia spolupráce bol rok 2013.
Indonézska a čínska vláda podpísali päťročný program rozvoja pre hospodársku a obchodnú spoluprácu medzi Indonéziou a Čínou, v ktorom sa určili kľúčové oblasti spolupráce vrátane metalurgického priemyslu, projektov týkajúcich sa niklu a priemyselných parkov a čínske podniky a finančné inštitúcie sa podnecovali k tomu, aby sa zúčastňovali na rozvoji hospodárskych koridorov a špecifických prioritných projektov (pozri odôvodnenia 604 a 609).
Spolupráca sa následne spečatila na najvyššej politickej úrovni uvedenou návštevou prezidenta Číny u prezidenta Indonézie v októbri 2013.